hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
MH 93. Jurisics Miklós Páncéltörő Tüzérezred – Wikipédia
hivatásos, sorozott és közalkalmazotti állomány
Magyarország szuverenitásának és területi épségének védelme.
A szervezet rövid történeteSzerkesztés
Az alakulat 1958-ban Abasáron alakult meg a gyöngyösi 4. Gépkocsizó Lövészhadosztály páncéltörő tüzérosztályként. 1963. július 29-én Marcalira helyezték az ún. külső Petőfi Sándor Laktányába. Fegyverzete ekkor 57 mm-es 1943 mintájú páncéltörő ágyú (ZiSZ–2)-ból állt.
A Marcaliba való átköltözéssel a 8. Gépkocsizó Lövészhadosztály állományába tartozott. Ekkor 76 mm-es 1942M páncéltörő ágyúkkal és 85 mm-es páncéltörő ágyúkkal volt felszerelve.
Az 1970-es évek technikai fejlesztése után az osztály 1. és 2. tüzérütege 100 mm-es páncéltörő ágyúval a 3. tüzérüteg pedig 9P113-P Maljutka harci géppel rendelkezett.
A "VELENCE-II" szervezési intézkedésnek megfelelően 1973 februárjában az alakulatot átcsoportosították Szombathelyre.[1] 1979-ben ezreddé fejlesztették. A 8. Gépesített Lövészhadosztály 1987-es felszámolásáig annak közvetlen alakulata volt. Ezután az 1. Gépesített Hadtest közvetlen alakulata lett.
A 90-es években a szervezete a következőképpen épült fel:
Törzsüteg az ezred felderítő rajával, 5 db tűzalegysége volt.
3 db páncéltörő tüzérüteg, 2 db páncéltörő rakétaüteg volt. A tüzér- és rakétaütegek egy parancsnoki szakaszból és két tűzszakaszból álltak. Szakaszonként 6-6 db 100 mm-es MT-12 páncéltörő ágyúval, vagy 9P113 Maljutka harci géppel voltak felszerelve. Minden üteg felderítő rajába PSZNR-5 mozgócél felderítő lokátort, valamint az ezred és az ágyús ütegek felderítő rajaiban megtalálható volt egy-egy sztereo távmérő is. Így tehát 18 db páncéltörő ágyúval, 12 db harci géppel, 5 db PSZNR-5-ös és 4 db sztereo távmérővel rendelkezett.
1990-ben felvette Kőszeg hős védőjének nevét és lett MH 93. Jurisics Miklós Páncéltörő Tüzérezred. Az ezred 1997. augusztus 31-én felszámolásra került.
Balla Tibor-Csikány Tamás-Gulyás Géza-Horváth Csaba-Kovács Vilmos: A magyar tüzérség 100 éve, 1913-2013, Budapest Zrínyi Kiadó, 2014, ISBN 978 963 327 602 0
A lap eredeti címe: „https://hu.wikipedia.org/w/index.php?title=MH_93._Jurisics_Miklós_Páncéltörő_Tüzérezred&oldid=24735711”
Utoljára szerkesztve 2022. március 3., 22:57-kor
A lap utolsó módosítása: 2022. március 3., 22:57
A lap szövege CC BY-SA 3.0 alatt érhető el, ha nincs külön jelölve.